Педру Вивиаиш
Отиват майките ни в Сан Симон…

Превод от португалски: Симеон Хаджикосев, 1984

chitanka.info

Отиват майките ни в Сан Симон,

на Девата за да запалят свещ,

но ето и девойките, поглеж,

потеглили сме с тях и те с поклон,

                докато палят свещи и се молят,

                отвън ще потанцуваме на воля.

Момците ни ще дойдат всички там

да видят как пристигаме сега

и как извиваме пред тях снага.

А майките, щом влезнат в оня храм,

                докато палят свещи и се молят,

                отвън ще потанцуваме на воля.

Момците ни при нас като се спрат,

ще видят в утринната хладина,

че все сме хубавици до една,

а майките ни, били дълъг път,

                докато палят свещи и се молят,

                отвън ще потанцуваме на воля.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.